PRITARTA

 Rokiškio rajono savivaldybės tarybos

 2021 m. vasario 26 d. sprendimu Nr. TS-

# ROKIŠKIO RAJONO SAVIVALDYBĖS TARYBOS

# KONTROLĖS KOMITETO 2020 METŲ

# VEIKLOS ATASKAITA

 Kontrolės komiteto įgaliojimai nustatyti Lietuvos Respublikos vietos savivaldos įstatymo 14 straipsnio 4 punktu bei Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43 „Dėl Rokiškio rajono savivaldybės tarybos veiklos reglamento patvirtinimo“, 127 punktu.

 Kontrolės komiteto sudėtis patvirtinta 2019 m. balandžio 26 d. sprendimu Nr. TS-76, patikslinta – 2019 m. liepos 26 d. sprendimu Nr. TS-177, ir 2020 metais sudėti veikė tokia: pirmininkas – Valius Kazlauskas, pavaduotojas – Vytautas Vilys, nariai – Dijana Meškausienė, Gintaras Girštautas, Stasys Mekšėnas, Zenonas Viduolis.

 2020 metais Kontrolės komitetas savo veiklą vykdė vadovaudamasis 2020 metų veiklos programa, patvirtinta Rokiškio rajono savivaldybės tarybos 2020 m. kovo 27d. sprendimu Nr. TS-57 „Dėl Rokiškio rajono savivaldybės tarybos kontrolės komiteto 2020 metų veiklos programos patvirtinimo“.

 Kontrolės komiteto vardu išsiusti 4 raštai dėl posėdžių organizavimo. Faktiškai 2020 metais vyko trys posėdžiai: 2020 m. liepos 28 d., lapkričio 12 d. ir gruodžio 17 d. Neįvyko 2020 m. lapkričio 6 d. planuotas išvažiuojamasis posėdis Kriaunų seniūnijoje. Lapkričio ir gruodžio mėn. posėdžiai organizuoti nuotoliniu būdu. Visi posėdžiai buvo protokoluojami.

 Komiteto veiklos vykdymas pagal numatytas priemones pateikiamas lentelėje:

|  |  |  |
| --- | --- | --- |
| Eil. Nr. | Numatyta priemonė | Įvykdyta |
| 1. | Kontrolės komiteto veiklos programos 2020 metams teikimas tarybai | Kontrolės komiteto veiklos programa 2020 metams pateikta tarybai ir patvirtinta Rokiškio rajono savivaldybės tarybos 2020 m. kovo 27 d. sprendimu Nr. TS-57 |
| 2. | Kontrolės ir audito tarnybos 2020 metų veiklos plano vykdymo svarstymas | Kontrolės ir audito tarnybos 2020 metų veiklos plano vykdymas svarstytas 2020 m. liepos 28 d., lapkričio 12 d. Kontrolės komiteto posėdžiuose, kuriuose buvo pateikta informacija apie planuotus ir faktiškai padarytus darbus (atliktus ir atliekamus auditus, rengtas išvadas ir kitas kontrolės funkcijas).  |
| 3. | Audito ataskaitų svarstymas. | *2020 metų liepos 28 d. komiteto posėdyje buvo svarstyta:* - Veiklos audito ataskaita „Rokiškio rajono savivaldybės nekilnojamojo turto valdymas“; *-* Finansinio audito ataskaita „Rokiškio rajono savivaldybės 2019 metų konsoliduotų ataskaitų rinkinių, savivaldybės biudžeto lėšų ir turto naudojimo vertinimas“.*2020 metų lapkričio mėn. posėdyje buvo svarstyta:*- Išankstinio tyrimo ataskaita „Rokiškio rajono savivaldybės investicinių projektų planavimas ir vykdymas“. |
| 4. | Institucijų vadovų išklausymasdėl Kontrolės ir audito tarnybos atlikto audito metu nustatytų trūkumų ar teisės aktų pažeidimų pašalinimo  | 2020 m. gruodžio mėn. posėdyje buvo išklausyta Rokiškio rajono savivaldybės administracijos Turto valdymo ir ūkio skyriaus vedėjos bei Strateginio planavimo, investicijų ir viešųjų pirkimų skyriaus vedėjos informacija apie audito metu pateiktų rekomendacijų įgyvendinimą  |
| 5. | Išvadų savivaldybės tarybai rengimas ir teikimas (dėl savivaldybės lėšų ir turto naudojimo teisėtumo, tikslingumo ir efektyvumo, savivaldybės kontrolieriaus (Kontrolės ir audito tarnybos) veiklos bei reikiamų asignavimų tarnybos veiklos planui vykdyti) | 2020 m. lapkričio 12 d. Kontrolės komiteto posėdyje buvo įvertintas ateinančių metų Kontrolės ir audito tarnybos veiklos planui vykdyti reikalingų asignavimų poreikis ir jam pritarta. |
| 6. | Kontrolės ir audito tarnybos veiklos plano projekto 2021 metams svarstymas | Kontrolės ir audito tarnybos veiklos plano projektas apsvarstytas ir jam pritarta Kontrolės komiteto 2020 m. lapkričio 12 d. posėdyje.  |
| 7. | Kontrolės komiteto veiklos programos 2021 metams rengimas  | Kontrolės komiteto 2021 metų veiklos programos projektas apsvarstytas 2020 m. gruodžio 17 d. Kontrolės komiteto posėdyje ir bus teikiamas 2021 m. vasario mėn. savivaldybės tarybos posėdžiui. |
| 8 | Kontrolės komiteto veiklos ataskaita  | Kontrolės komiteto veiklos ataskaita už 2019 metus pateikta 2020 m. balandžio 24 d. posėdžiui, ir jai pritarta (savivaldybės tarybos sprendimas Nr. TS-73). Už 2020 metus ataskaitos projektas apsvarstytas 2020 m. gruodžio mėn. Kontrolės komiteto posėdyje ir bus teikiamas 2021 m. vasario mėn. savivaldybės tarybos posėdžiui. |
| 9 | Savivaldybės centralizuoto vidaus audito skyriaus 2019 metų veiklos ataskaitos ir 2020 metų veiklos plano išklausymas | Nebuvo išklausyta |
| 10 | Kiti klausimai |  |

,